﻿•WC Luigi Giussani •А/ Creațiedepersonalitateșideistorie CORINT Redactor: Radu Badale Tehnoredactare computerizată: Daniela Diaconcscu Coperta: Walter Riess Ilustrația copertei reproduce un fragment din Sfânta familie, miniatură din Codex Burgundus Descrierea C1P a Bibliotecii Naționale a României GIUSSANI, LUIGI Riscul educativ / Luigi Giussani; traci : Victoria Câmpan, Mihaela Alina Boancă - București: Corint, 2005 ISBN 973-653-742-0 I Câmpan, Victoria (trad ) II Boancă, Mihaela Alina (trad ) 371 Cartea a fost tipărită în colaborare cu Fundația Dezvoltarea Popoarelor prin Susținere Reciprocă, cu sprijinul financiar al lui Giulio Amici Toate drepturile asupra prezentei versiuni în limba română aparțin Editurii Corint, parte integrantă a Grupului Editorial Corint Luigi Giussani IL RISCHIO EDUCATIVO Comme creazione di personalitâ e di storia © Fratemitâ di Comunione e Liberazione Format: 16/54x84 Coli tipo: 11,5 Tipărit la S C DON-STARS R L Galați, Str 1 Decembrie 23 Tel/Fax: 0236492587 LUIGI GIUSSANI RISCUL EDUCAT Creație de personalitate și de istorie Traducere: Victoria Câmpan, în colaborare cu Mihaela Alina Boancă Lector: Anna Tetta CORINT Nămulțumim, DonGiussani, pentruafitrezitînnoi, prinprezențancuvinteledumneavoastră, dorintădecunoaștereșidmgosteapentrulume Giulio, Alberto și întreaga familie Amici Nota traducătorului: La elaborarea traducerii de față s-au folosit următoarele ediții ale Bibliei: Psalmii, București, Arhiepiscopia Romano-Catolică, 1993; Evangheliile după Matei, Marcu, Luca și han, București, Arhiepiscopia Romano-Catolică, 1996-2001; Celelalte citate din Vechiul §i Noul Testament au fost preluate din Biblia sau Sfânta Scriptură, tipărită sub îndrumarea și cu purtarea de grijă a Preafericitului Părinte Teoctist, Patriarhul Bisericii Ortodoxe Române, cu aprobarea Sfântului Sinod, București, Societatea Biblică Interconfesională din România, 1988 Introducere Ideea fundamentală a unei educații adresate tinerilor este faptul că, prin aceștia, se reconstruiește o societate; de aceea marea problemă a societarii este, înainte de toate, a-i educa pe tineri (contrar a ceea ce se întâmplă acum) Tema principală pentru noi, în toate dezbaterile noastre, este educația: cum să ne educăm, în ce constă și cum se desfășoară educația, o educație care să fie adevărată, adică să fie corespunzătoare umanului Educație, deci, a umanului, a ceea ce este original în noi, care în fiecare se mlădiază în mod divers, chiar dacă, în mod substanțial și fundamental, inima este mereu aceeași De fapt, în varietatea de expresii, de culturi și de obiceiuri, inima omului e una: inima mea este inima ta, și este aceeași inimă a celui ce trăiește departe de noi, în alte țări sau în alte continente Prima preocupare a unei educații adevărate și adecvate este aceea de a educa inima omului așa cum a făcut-o Dumnezeu Morala nu este altceva decât a continua atitudinea în care Dumnezeu îl creează pe om, în fața tuturor lucrurilor și în raport cu ele, la origini Din tot ceea ce trebuie spus despre educație, pentru noi sunt importante mai ales aceste aspecte: 1 Pentru a educa trebuie să se propună în mod adecvat trecutul Fără această propunere a trecutului, a cunoașterii trecutului, a tradiției, tânărul fie crește fără să aibă simțul realității, fie devine sceptic Dacă nimeni nu-și propune să privilegieze o ipoteză de lucru, tânărul și-o inventează, în mod abstract, sau, mult mai comod, devine sceptic, pentru că nu-și dă nici măcar silința de a fi coerent în ipoteza pe care și-a ales-o în Realtă e giovinezza La sfida am scris: „Tradiția îmbrățișată înmod conștient este cea care oferă o viziune totală asupra realității, oferă o ipoteză de semnificație, o imagine a destinului " Fiecare intră în lume cu o imagine a destinului, cu o ipoteză de semnificație care nu este încă tratată în cărți: aceasta e inima, cum spuneam înainte „Tradiția, de fapt - continuă textul -, este ca o ipoteză de lucru cu care natura îl lansează pe om în confruntarea cu lumea înconjurătoare "1 2 A doua urgență: trecutul poate fi propus tinerilor doar dacă este prezentat în cadrul unei experiențe prezente care să sublinieze corespondența acestuia cu nevoile ultime ale inimii Mai bine zis: în cadrul unui prezent trăit care să ofere rațiunile de sine Doar experiența astfel trăită poate propune - are dreptul și datoria de a propune - tradiția, trecutul Dar dacă trecutul nu apare, dacă nu este propus în cadrul unei experiențe prezente care să încerce să-i confere propriile rațiuni, nu se poate obține nici cel de-al treilea lucru necesar educației: critica 3 Adevărata educație trebuie să fie o educație la critică Până la 10 ani (acum poate și mai repede), copilul poate repeta o idee: „A spus-o doamna învățătoare, a spus-o mama " De ce? Pentru că, în mod natural, cel care ține la copil „îi pune în ghiozdan" ceea ce el însuși a trăit mai bun în viață, ceea ce a ales mai bun din viață Dar, la un moment dat, în mod natural apare în copil, în cel ce era copil, instinctul de a apuca acest ghiozdan de idei și de a-1 pune dinaintea ochilor (în greacă se spune pro-băllo, din care derivă cuvântul „problema") Trebuie deci să devină problema ceea ce ni s-a spus! Dacă nu devine problemă, acel lucru nu se va maturiza niciodată și fie va fi abandonat în mod irațional, fie va fi păstrat în mod irațional Odată adus ghiozdanul dinaintea ochilor, se scotocește înăuntru Tot în greacă această „scotocire" se numește krinein, krisis, de unde derivă „critica" Critica, de aceea, constă în a-și da seama de rațiunile unui lucru; nu are un sens neapărat negativ Tânărul deci, scotocește în ghiozdan și, prin această critică, confruntă ceea ce vede înăuntru, adică ceea ce i-a pus in spate tradiția, cu dorințele inimii sale: criteriul ultim de judecată, de fapt, este în noi, altfel am fi alienați Iar criteriul ultim, care este în flecare dintre noi, este identic: este nevoia de adevăr, de frumos, de bine Dincolo de toate diferențele posibile și imaginabile cu care fantezia se poate juca cu privire la aceste nevoi, ele rămân în mod fundamental identice în tendințe, chiar dacă diferite prin trăsăturile circumstanțiale ale experienței T Giussani, Realtăegiovinezza Lasflda, SEI, Torino 1995, p 165 Noi insistăm asupra educației critice: tânărul primește informații din trecut, prin intermediul unei experiențe prezente cu care se confruntă, experiență care îi propune acel trecut, atribuindu-i anumite sensuri; dar tânărul trebuie să ia acest trecut și aceste sensuri, să și le pună dinaintea ochilor, să le confrunte cu propria inimă și să spună: „e adevărat", „nu e adevărat", „mă îndoiesc"; și astfel, cu ajutorul unei companii (fără această companie, omul se află prea mult la cheremul furtunilor propriei inimi, în sensul râu și instinctiv al cuvântului), poate spune: „Da" sau „Nu" Făcând astfel, tânărul își câștigă fizionomia sa de om într-adevăr, ne-am temut prea mult de această critică! Sau, cine nu s-a temut de ea, a apîicat-o fără a ști ce este și nu a aplicat-o bine Critica a fost redusă la ceva negativ, prin însuși faptul că cineva face o problemă dintr-un lucru care i-a fost spus Eu îți spun un lucru: a pune un semn de întrebare asupra acestui lucru, a te întreba: „E adevărat?" a devenit totuna cu a te îndoi Identificarea problemei cu dubiul este dezastrul conștiinței tineretului Dubiul este sfârșitul unei cercetări (provizorii sau nu, nu știu), în timp ce problema este invitația de a înțelege ce avem în față, de a descoperi ceva nou, un adevăr inedit, adică de a avea o satisfacție mai deplină și mai matură Fără unul din acești factori: tradiție, experiență prezentă (care propune și dă sensurile), critică — cât de recunoscător îi sunt tatălui meu pentru a mă fi obișnuit să caut sensul fiecărui lucru, atunci când, în fiecare seară înainte de a adormi, îmi repeta: „Trebuie să te întrebi de ce Intreabă-te de ce" (el o spunea din cu totul alte motive!) -, tânărul este doar o frunză purtată de vânt („Pe unde-mi zbori?" spunea Leopardi1 2), victimă a vântului dominant, a nestatorniciei sale, victimă a unei opinii publice generale creată de puterea reală Noi vrem — și acesta este scopul nostru — să-i eliberăm pe tineri de sclavia mentală, de omologarea care-i face sclavi ai altora din punct de vedere mental 1 G Leopardi, „Imitație", în Opere, Editura Fundației Culturale Române, București 1999, p 156 7 Chiar din prima oră la clasă, am zis mereu: — Nu sunt aici pentru ca voi să vă însușiți ideile mele, ci pentru a vă învăța o metodă adevărată de a judeca lucrurile pe care vi le voi spune Și lucrurile pe care eu vi le voi spune provin dintr-o experiență care este rezultatul unui lung trecut: două mii de ani Respectarea acestei metode a caracterizat încă de la început râvna noastră educativă, indicându-i cu claritate scopul; a arăta pertinența credinței în raport cu nevoile vieții Prin formarea mea, mai întâi în familie, apoi în seminar și, ulterior, prin meditație, am devenit profund convins că o credință care nu putea fi reperată în experiența prezentă, confirmată de ea, capabilă să răspundă nevoilor ei, nu putea fî o credință în măsură să reziste într-o lume în care totul, tocul, spunea și spune contrariul; e adevărat că până și teologia a devenit, rămânând timp atât de îndelungat, victima acestei cedări A arăta pertinența credinței în raport cu nevoile vieții, deci - acest „deci" e important pentru mine - a demonstra raționalitatea credinței implică un concept precis de raționalitate A spune că credința exaltă raționalitatea, înseamnă a susține că aceasta corespunde nevoilor fundamentale și originare ale inimii fiecărui om Biblia, de fapt, în locul cuvântului „raționalitate" folosește cuvântul „inimă" Credința, deci, răspunde nevoilor originare ale inimii omului, aceeași în noi toți: nevoia de adevăr, de frumos, de bine, de dreptate (de dreptate!), de iubire, de satisfacție deplină de sine care -așa cum subliniez adesea când le vorbesc tinerilor — are același conținut cu cel indicat de cuvântul „perfecțiune" („satisfacere" sau „satisfieri" în latină e analog termenului „perficere", perfecțiune: perfecțiune și satisfacție sunt același lucru, la fel ca și fericire și eternitate) Așadar, prin raționalitate înțelegem faptul de a corespunde nevoilor fundamentale ale inimii umane, acele nevoi fundamentale cu care omul - vrând-nevrând, conștient sau inconștient - în cele din urmă judecă totul, în mod perfect sau imperfect De aceea, a da rațiunile credinței înseamnă a descrie tot mai mult, tot mai amplu, tot mai precis, efectele prezenței lui Cristos în viața Bisericii, în autenticitatea sa, a cărei „santinelă" este Papa de la Roma Este schimbarea vieții pe care o propune, deci, credința Greșeala constă în a concepe, a propune și a trăi credința ca pe o premisă ce nu este menținută, ca pe o premisă ce nu are de-a face cu viața: viața este azi, pentru că ziua de ieri nu mai este, ziua de mâine nu este încă Viața este azi- Eu îndrăznesc să le spun tinerilor că ceea ce nu se referă în nici un fel la experiența mea de azi, la experiența mea prezentă, nu există: pur și simplu nu există De aceea, un Dumnezeu care nu are legătură în nici un fel cu ceea ce eu experimentez acum, astăzi, nu există, e un Dumnezeu care nu există, e un Cristos care nu există, e un trup al lui Cristos care nu există; o fi în capul teologilor, dar nu în mine, nu poate fi în mine! Separarea cerului de pământ este delictul care a transformat sensul religios, sau mai bine zis sentimentul religios, în ceva vag, abstract, ca un nor ce aleargă în cer și repede se rărește și dispare, în timp ce pământul rămâne dominat - vrând-nevrând - în ultimă instanță de orgoliu, de impunerea de sine, de violență, așa cum a fost și cu Adam și Eva Rabinul Romei, Elio Toaff, a scrisîntr-o carte recentă: „Epoca mesianică este tocmai contrariul a ceea ce vrea Creștinismul: noi, evreii, vrem să-1 readucem pe Dumnezeu pe pământ, și nu pe om în cer Noi nu dăm împărăția Cerurilor oamenilor, ci vrem ca Dumnezeu să se întoarcă pe pământ ca împărat "3 Când am citit acest lucru, am sărit de pe scaun! Exact aceasta caracterizează carisma cu care am perceput și am simțit Creștinismul, pentru că Creștinismul este „Dumnezeu pe pământ" și lucrarea noastră, toată viața noastră, are ca scop gloria lui Cristos, gloria omului lui Cristos, a omului-Dumnezeu Cristos Gloria lui Cristos e un lucru temporal, ce ține de timp, de spațiu, de istorie, ancorându-se în istorie, dincoace de ultima limită, pentru că dincolo e treajpa Lui să-și facă gloria: dincolo coincide cu eternul, dar aici, dacă eu nu-1 slujesc, gloria Sa este mai mică Pe când eram în liceu și îi ascultam pe părinții mei spirituali — în special un anume părinte Motta, un bătrân isteț — ceea ce mă impresiona mai mult din tot ceea ce îmi spuneau era această frază: „Dacă tu nu faci sacrificii, nu te rogi cum trebuie și nu-ți faci datoria, e mai mică gloria lui Cristos " Gândul că eu aș putea face mai mică gloria lui Cristos mă umilea; ceea ce însemna, în primul rând, că acești oameni în vârstă, adică maturi și mari în credință, îmi comunicaseră deja experiența, îmi comunicaseră iubirea lui Cristos In Stabat Mater de Dvorak - aproape tot atât de frumoasă ca și aceea a lui Pergoiesi - la un moment dat basul cântă: „Fac ut ardeat cor meum E Toaff- A Elkann, Essere ebreo, Bompiani, Milano 1994, p 40 in amando Cristum Deum, ut sihi complăceam (ca să-i placă)" Și cum una dintre caracteristicile acestei „Stabat Mater" este repetarea continuă a frazelor, am fost impresionat de această strofă, pentru că am văzut în ea ceea ce mă separă în mod dureros de majoritatea celor din jurul meu: „ut ardeat ", totalitatea cu care Crîstos se impune, astfel încât să devină legea trăirii de fiecare zi „In experiența unei mari iubiri - a scris Romano Guardini — tot ce are legătură cu ea devine un eveniment '"1 Totuî: fie că plouă, fie că este o zi fmmoasă; că merge bine un lucru sau merge prost; munca, pacea, muzica, respirația, boala totul devine un eveniment înăuntrul său Această frază e valabilă pentru iubirea dintre un bărbat și o femeie, când iubirea e puternică, sinceră, transparentă; e valabilă și pentru iubirea pe care o simți pentru un prieten: e aceeași Dacă credința indică implicarea lui Dumnezeu în uman acum - acum: umanul, acum! -, expresii ca aceea a lui Guardini sunt ușor de înțeles Zice al doilea capitol al epistolei sfântului Pavcl către Galateni: „Și viața mea de acum, în trup [trup e ceea ce c definit în timp și în spațiu, se definește în contingent] o trăiesc în credința în Fiul lui Dumnezeu, Care m-a iubit și S-a dat pe Sine însuși pentru mine "5 Se poate oare concepe o credință în afara acestei emoții care se naște dintr-o experiență prezentă (azi va fi experiență prezentă pentru ziua de mâine!)? Iată, convingerea din care ne-am născut este aceasta: credința nu se poate concepe în alt mod, ar fi absurdă și ar fi absurd să aderi la ea! Nu există prieten dintre cei ce mă urmează să nu simtă aceasta Poate greși, poate fi incoerent de mii de ori, poate fi păcătos ca mine; dar calea este aceasta îmi amintesc că prima oră de școală pe care am predat-o la liceu a fost la clasa I E de la Berchet Eram pe punctul de a urca la catedră și deja în spatele clasei, în stânga (în spate, chiar în ultima bancă), se ridică o mână Mi-am zis: „Doamne, nici nu am început și deja au o problemă!" — Spuneți, vă rog! apoi am văzut în catalog că acel băiat se chema Pavesi: îmi amintesc foarte bine, chiar după patruzeci de ani! — E inutil, domnule profesor, să veniți aici să vorbiți despre religie, pentru că pentru a vorbi trebuie să raționezi, dumneavoastră trebuie să л R Guardini, Jlessenzci del Cristianesimo, Morcelliana, Brescia 1949-1980, p 12 5 GV Gal, 2, 20 10 folosiți rațiunea; a folosi rațiunea în ceea ce privește credința e inutil pentru că sunt două linii divergente, nu se întâlnesc niciodată: rațiunea zice una și credința alta Sunt două lumi diferite! Atunci eu, lovit în plin de ridicarea acestei probleme, la care, sincer, nu mă așteptam, am spus: — Scuză-mă, ce este credința? El s-a uitat în jur; colegii au râs pe înfundate Atunci m-am adresat cu un ton hotărât întregii clase: — Cine dintre voi știe ce este credința? Cine știe să mi-o descrie, să o definească, să o arate? Cum vreți voi, Deveniseră cu toții serioși și nici unul nu răspunse Atunci am prins curaj și am spus cu o voce și mai puternică: — Spune-mi, te rog, ce este rațiunea? Aceeași scenă Atunci, adresându-mă întregii clase: — Ce este rațiunea?! Nici un răspuns Atunci m-am avântat — logic - §i am spus: — Dar cum? Vorbiri de rațiune și credință fără a cunoaște semnificația cuvintelor pe care le folosiți? Dar asta e o rușine, nu e demn de voi! Sunteți tineri, trebuie să intrați în viață cu claritate, cu sinceritate; despre ceea ce nu cunoașteți trebuie să spuneri: „Nu știu", dar nu să vă dați cu părerea! Am dat să ies din clasă și l-am întâlnit pe profesorul de filozofie, un anume profesor Miccinesi, care, mă gândisem eu, trebuia să fi fost la originea acestei situații I~am spus: — Domnule profesor, acești copii gândesc oarecum greșit, fără să vrea, pentru că folosesc cuvinte al căror sens nu-1 cunosc și judecă prin intermediul lor El m-a întrebat: — Ce anume? și eu l-am povestit Iar el: — Au dreptate — Cum? Și dumneavoastră? Mi-a spus: — Conciliul Arausicano II declară că rațiunea și credința sunt contrare una alteia — Vedeți - am spus - eu am predat câțiva ani teologia, dar nu-mi amintesc să fi avut de comunicat acest adevăr seminariștilor Oricum, 11 dacă aș fi făcut-o, acum aș putea spune că eram nebun însă dumneavoastră, care sunteți istoric, desigur știți că, potrivit hermeneuticii istorice, o parte a discursului, fie ea o jumătate de pagină, trebuie să fie judecată, ca semnificație a cuvintelor, în cadrul climatului de conștiință și mentalitate care domina în acea epocă anume, în care a fost enunțată Am făcut această comparație în fața elevilor: — Dacă eu aș zice: „П faut se coucher avec Ies poules", unul care nu cunoaște franceza s-ar mira de sfatul meu, de a merge la culcare cu găinile, ca de o ciudățenie Dar cine știe franceza știe că acesta este un mod de a spune Insă trebuia să plec - și toată clasa era îngrămădită pe coridor (dacă ar fi venit directorul, ne-ar fi mustrat!) -, și atunci i-am zis profesorului (de fapt nu voiam să plec fără ca elevii să fi înțeles ceva, fără să fi reținut cel puțin un lucru): — Auziți, domnule profesor, eu vă jur că dumneavoastră vă aflați în fața mea: e rațional sau nu ceea ce spun? și el: — Da, e evident pentru dumneavoastră — Eu vă jur și cu aceeași certitudine afirm că America există, dar n-am văzut-o niciodată [eram convins atunci că nu mă voi duce niciodată acolo; însă pe urmă - din păcate - am fost de multe ori, de prea multe ori!] Dar eu acum vă spun că America există, indiferent dacă mâine sau poimâine voi putea merge acolo sau nu După dumneavoastră, această afirmație este sau nu rațională? A preferat -ca Ugo Spirite într-o faimoasă dezbatere cu Bontadini la Centrul San Fedeler> - să fie coerent cu el însuși și a spus: — Nu, nu ar fi rațional — Iată, copii! am exclamat Ceea ce mă deosebește de profesorul vostru de filozofic nu este faptul că eu cred și el nu crede, că eu cred și voi nu credeți, ci că eu am un concept de rariune prin care faptul că America există este, din punct de vedere rațional, preferabil de afifmat, acum, de către mine Pentru el, nu este așa Deci fiți atenți la profesorul vostru - am continuat sa zic, în prezența acestuia - fiți atenți la el, fiindcă vă poate determina să aveți un concept de rațiune prin care a 6 Se face referire la discuția din cadml ciclului de întâlniri despre „Iribertate și valoare", care s-a desfășurat la Centrul Cultural San Fedele din Milano în perioada 12-13 martie 1959 12 afirma că America există fără a o fi văzut nu este la fel de rațional ca faptul de a afirma că există ceva ce stă dinaintea voastră Eu, în schimb, sunt chiar mai sigur că America există decât că el stă în fața mea Astfel am introdus conceptul de „certitudine morală" Prin aceasta vreau să subliniez că, dacă credința nu ar avea nimic de-a face cu raționalitatea, credința n-ar avea de-a face nici cu viața, pentru că raționalitatea este modul tipic de a trăi al omului Cele spuse aici au descris cu precizie ordinea teoretică a Mișcării pe care Dumnezeu mi-a dat harul de a o vedea născându-se și care își are originea în gustul pentru raționalitate, în gustul pentru claritatea cu care se concepe raționalitatea, în gustul de a o retrăi continuu în modul de a acționa Printre altele, fiind în aceasta destul de singuri în lumea culturală de atunci și de azi, este ca și cum între o rațiune slabă și nihilismul de azi, ar fi afirmate forța și densitatea revelatoare a semnului Nu există doar rațiunea slabă și nihilismul; există acest misterios, dar real, fenomen pe care îl experimentăm, al unei realități care este semnul alteia Credința este exaltarea semnului, a valorii semnului Astfel raționalitatea între noi a devenit căutarea unui mod autentic de a surprinde realitatea judecând evenimentele, surprinzându-le corespondența cu nevoile constitutive ale sufletului nostru sau ale inimii noastre, cum spune Biblia Putem pretinde, astfel, că traducem vechea maximă scolastică: adevărul este o „adequatio rei et intelectus"7, o corespondență a obiectului cu autoconștiinfa, cu conștiința de sine, adică o corespondență cu conștiința acelor nevoi care constituie inima, care constituie persoana, fără de care aceasta ar fî un nimic! Credința, de aceea, este propusă ca supremă raționalitate Fraza exprimată astfel ar putea fî criticabilă, dar trebuie să înțelegem ceea ce dorim să spunem Credința este propusă ca sprijinindu-se pe nivelul suprem al raționalității: când ajunge la punctul culminant în examinarea unui lucru, în sentimentul unui lucru, natura noastră umană simte că mai există și altceva Aceasta definește ideea de semn: natura noastră simte că ceea ce trăiește, că ceea ce are în mâini, trimite spre altceva Am numit momentul acestei senzații „punct de fugă": este punctul de fugă care există în orice experiență umană, adică un punct Sfântul Toma dAquino, Summa Theologiae I, q XVI, art 1 și 2 13 care nu închide, ci trimite mai departe Acesta este un alt concept fundamental al învățăturii noastre Credința, de aceea, este propusă ca fiind suprema raționalitate, deoarece întâlnirea cu evenimentul prin care trece credința generează o experiență și o corespondență de negândit pentru om loan și Andrei, când s-au dus acasă la Isus în acea după amiază și au stat acolo să-l audă vorbind, s-au întors acasă zicând: „L-am găsit pe Mesia" - șl textul nu spune ce le-a zis; cine știe ce au înțeles din ceea ce a spus el! Dar era clar că nu mai era nici un alt om ca el, pentru că era ceva dincolo de imaginația lor Este tocmai întrebarea pe care i-au adresat-o puțin mai târziu când, pe marea în furtună, el a făcut miracolul de a aduce îndată calmul Și discipolii săi (care știau cine erau tatăl său și mama sa, frații săi, unde locuia; știau totul despre el pentru că erau de câteva luni foarte apropiați) înspăimântați, se întrebau: „Dar cine e acesta?" Era o disproporție atât de mare între ceea ce era acel om și ceea ce ei puteau gândi, ceea ce își puteau imagina sau se puteau aștepta, încât nu puteau cuprinde cu rațiunea: era dincolo de rațiune Acesta este procesul prin care credința se ivește în mine, în tine, în fiecare, cu harul lui Dumnezeu, bineînțeles! Este ceea ce i-a lipsit marelui meu „prieten" din primii ani: Leopardi, care este autorul pe care toți prietenii mei îl cunosc, ca și mine îmi amintesc de clasa a treia de gimnaziu, când am avut prima intuiție a tuturor acestor lucruri; nu mi le-a explicat profesorul, dar le-am înfeles citind poezia lui Leopardi, Iubitei (Alia sua dorina), când se adresează cu un imn înaripat frumuseții, nu frumuseții reprezentată de o femeie anume (dintre câte iubite a avut), ci frumuseții cu „F" mare, cea căreia îi spune: Nădejde nu~mi rămâne Să te contemplu vie, De nu va fi când pe cărări străine însingurat și gol în veșnicie Păși-va duhul meu Odinioară, In zorii zilei mele neguroase, Acestei lumi aride călăuză Mi te-nchipuiam Ci pe pământ pereche Tu n-ai; și chiar de-arfi printre frumoase 14 Să-ți semene vreuna-n întregime, Tot ar rămâne mai prejos de tine s „Odinioară,/în zorii zilei mele neguroase ", dacă aș intra într-o altă lume Am înțeles, citind această poezie în clasa a treia de gimnaziu -în luna mai a celei de a treia clase -, că Leopardi intuise Și, de fapt, imnul Iubitei se termină cu acea strofă înaripată: „De ești idee eternă [dacă tu ești una din ideile lui Platon, oh Frumusețe, care locuiești în cine știe ce stea], [ ] Ori dacă-naltâ stea te-ascunde cerul fin larg, prin spatii și rotiri de sfere,/[în alte lumi] [ ] de-aici, de unde anii scad și crește IDurcrea-n urmă, imnul mi-lprimește [imnul unui iubit necunoscut] " Cum?! „Iubitul necunoscut" se adresează ei, celei prezente între noi: Frumusețea devenită om, trup - trup 1 - și necunoscută nouă tuturor Ea nu s-a înjosit purtând acest trup muritor, ci ea a purtat acest trup muritor între noi, î! poartă între noi, și noi suntem departe de ea Cu un cuvânt, mi-am zis: „Acesta este primul capitol din sfântul loan: «Și Cuvântul s-a făcut trup» "8 9 Acesta a fost momentul decisiv al vieții mele culturale Spun „culturale", căci într-atât credința e legată de rațiune Și am intuit repede ceea ce am spus mai înainte, chiar atunci: credința răspunde nevoilor inimii mai mult decât oricare altă ipoteză; de aceea este mai rațională decât orice altă ipoteză rațională Din nou: credința este propusă ca supremă raționalitate, întrucât întâlnirea cu evenimentul prin care trece credința generează o experiență și o corespondență negândită de om, de negândit pentru om Această intuiție din clasa a treia de gimnaziu mi-a fost confirmată ulterior atunci când, pentru bacalaureat, am citit studiul lui Giulio Augusto Levi despre Leopardi10 Gândiți-vă la surpriza mea când am ajuns la punctul unde Levi face din imnul Iubitei punctul culminant al itinerarului lui Leopardi, după care lunecă spre Gincstra, sau floarea deșertului (La ginestra) Nu a știut să reziste și n-a avut pe nimeni înjur, nici o prietenie, nici o tovărășie care să-1 fi provocat și apoi susținut în a face acel pas atât de mic pe care ar fi trebuit să-1 facă: o paralelă cu 8 G Leopardi, „Iubitei", în Opere, op cit, pp 91-92 yCfr Ini, 14 10G A Levi, GîacomoLeopardi, Principate, Messina 1931 15 primul capitol din sfanțul loan Acel fapt la care aspiri, acel imn adresat frumuseții pe care tu de mic sperai să o găsești pe căile acestei lumi, acest fapt s-a întâmplat cu adevărat: este vestea creștină, este mesajul creștin Iar criticul cel mai faimos de atunci sprijinea această interpretare Când un prieten al nostru a mers, acum câtva timp, să ia un interviu ultimei descendente a lui Leopardi, aceasta i-a spus că nu mai voia să vadă nici un critic și nici un jurnalist, pentru că nimeni nu-1 înțelegea pe Leopardi; doar acesta era motivul pentru care - se scuza ea! - nu îl putea primi In timp ce ea pronunța ultimele cuvinte, el îi spuse: „Dar să știți că eu l-am citit pe Giulio Augusto Levi " Ea s-a oprit brusc și a zis: „Cum? Dumneavoastră, atât de tânăr, l-ați citit pe Giulio Augusto Levi? E pentru prima oara când aud pe cineva citându-1: doar el l-a interpretat corect, în acea privință!" Spun aceste lucruri doar pentru a arăta că părerea noastră nu este o naivitate, ba mai mult, cu cât vorbim mat mult, cu cât avansăm în vârstă mai mult, cu atât suntem mai convinși iar mizeria oamenilor, a ’ > ’ acelora care nu știu, ne apasă și mai mult pe inimă, și să îi mulțumim lui Dumnezeu în primul rând pentru mama noastră, pentru că fără de ea, Biserica n-ar fi ajuns la noi „Au unul față de celălalt un respect de neconceput la alții", zice Scrisoarea către Diogiiet1' „Respect": etimologic înseamnă a privi un lucru având în vedere un alt lucru, uitându-te la acesta din umiă cu coada ochiului; a privi tot ceea ce există, percepând în același timp și o altă prezență, privind la o akă prezență In sfârșit, cineva poate fi plin de greșeli, de incoerente, dar viata lui de creștin este credința, iar credința este aceasta: conștiința unei prezențe în orbita oricărei experiențe prezente „Există un scop - spunea Kafka -, și nu o cale,"11 12 Acesta e un alt aspect important Credința este tocmai calea spre ceea ce rațiunea caută mai presus de orice In ultimă instanță, ce caută rațiunea, dacă nu sensul vieții, sensul existenței, sensul a toate? întreaga filozofie contemporană se resemnează să spună; „O fi existând, oare, vreun sens?" Cei trei sute, care pășeau alături de cardinalul nostru Martini, 11 Cfr „Epistola a Diogneto" în Patrologia Greca II, sub îngrijirea !ui ] E Migne, Paris 1857, cap V 12 Cfr E Kafka, Scrieri postume si fragmente (1917-1924), voi II, RAO, București 1998, p 75 16 reprezentau trei sute de religii diferite, dar toți exprimau prezența unui sens - la fel ca fraza lui Kafka - a unui sens care există, dar e atât de misterios încât nu știm cum să ne gândim la eî; nu există calea! Acum 2000 mii de ani, însuși sensul a venit între noi să ne spună: „EU sunt Calea și Adevărul șj Viața "13 Singurul om care a spus așa ceva în istoria lumii! îmi permit să adaug un singur lucru Faptul de care se ocupă credința este un eveniment ce trebuie trăit, nu citit sau discutat: un eveniment trebuie trăit, altfel modul nostru de a ne raporta la el nu e cel potrivit Marele exeget Heinrich Schlier spunea într-o carte a sa foarte cunoscută: „Sensul ultim și propriu al unui eveniment, și deci evenimentul însuși în adevărul său, se deschide [deci se comunică] doar și întotdeauna unei experiențe care i se abandonează și, în acest abandon, încearcă să îl interpreteze "14 „Unei experiențe": un eveniment se dezvăluie celui ce îl experimentează; se dezvăluie doar într-o experiență care este adevărată, dacă este adecvată evenimentului în chestiune Evenimentul în chestiune este că Dumnezeu s-a făcut trup, om, și e prezent: „Eu sunt cu voi în toate zilele,"15 Este prezent, este prezent în fiecare zi! Trebuie să te abandonezi acestui mesaj și să abordezi experiența potrivit conotațiilor acestui mesaj El a spus că va fi prezent în fiecare zi în comunitatea credincioșilor, că îi adună și îi face să fie trupul său misterios Trebuie ca noi să ne abandonăm acestei prezențe și să ne trăim viața în cadrul acestei prezențe, sub influența acestei prezențe, judecând-o pe baza acestei prezențe, iluminată de această prezență, susținută de această prezență Creștinismul este un eveniment: ftebuie să-i abandonăm viata noastră, întreaga viață, în fiecare clipă Așa cum „în experiența unei mari iubiri - amintea Guardini - tot ce are legătură cu ea devine un eveniment", tot astfel evenimentului creștin trebuie să-i abandonăm întreaga istoric a vieții noastre 13 Cfr In 14, 6 14 H Schlier, Lineefondamentali di una Teologia Paolina, Queriniana, Brescia 1985,p 119 15 Cfr Mt28, 20 17 Vreau să fac o subliniere finală Prin natura sa, o atitudine de acest gen este ecumenică Ea implică, în primul rând, conceptul raportării credinței la rațiune - credința este răspunsul final la ceea ce omul trăiește ca nevoie supremă, pentru care este făcut, iar acestei nevoi rațiunea nu poate și nu-i știe găsi răspuns; totuși rațiunea, dacă este urmată, conduce la acel punct în care spui: „Aceasta însă te trimite la altceva Deci e un semn Totul este un semn al unei alte realități!" - și, în al doilea rând, ideea de creștinism ca eveniment De aceea, marea lege pentru a înțelege credința - aceasta fiind recunoașterea unui fapt, a unui eveniment, nu un simplu cuvânt sau gând - este participarea la evenimentul însuși, în modul cel mai adecvat de care suntem capabili și cerându-I lui Dumnezeu să ne ajute să fim capabili Aceste două lucruri favorizează ceea ce acum pare a fi o realitate desemnată de cuvântul cu cea mai mare greutate în problema religioasă: „ccumenismul" Prin natura sa, Creștinismul este ecumenic și credința creștină este ecumenică; considerându-se adevăr, nu numai că nu se teme de apropieri, ci din orice contact alege ceea ce este adevărat, ceea ce este deja al său, construindu-gi propriul chip în istorie cu acea mărinimie prin care, în tot ceea ce întâlnește, vede aspectul său adevărat, îl exaltă, spune dacă e drept, dacă e bun, dacă e adevărat Și construiește cu tot ceea ce întâlnește, nu exclude nimic, nu judecă nimic: afirmă ceea ce i-a fost dat, afirmă ceea ce există In schimb, cine e conștient că nu deține adevărul, ci o imagine ce necesită argumentări, discuții, nu poate să nu se apere, să nu se situeze în defensivă, abandonând restul - în cel mai bun caz - toleranței Noi suntem obișnuiți să ne aplecăm asupra oricărui lucru, a oricărui lucru, pentru acea fărâmă de bine pe care o poate deține în sine și să-l exaltăm, să-1 simțim înrudit, tovarăș de drum De aceea, aceasta este o îmbrățișare universală De aceea începem să fim împreună, să ne unim A fi împreună, ceea ce tinerii încep făcându-și familie, este o îmbrățișare care se dilată -nu se restrânge, ci se dilată la toată lumea, prin natura sa, suferă pentru lume, participă la patima de pe cruce a lui Cristos pentru lume și presimte învierea, freamătul învierii în tot ceea ce e bun oriunde și în oricine ,yeritas Domini manet in aeternum" (Adevărul Domnului rămâne în veac)16: ceea ce este adevărat rămâne pentru totdeauna Acesta este Cfr Ps 117 18 conceptul nostru de ecumenism și prin aceasta ne simțim în mod profund discipoli ai cardinalului Martini, pentru că prin tot ceea ce el zice, ne cheamă la această mărinimie Dar și pentru că „ecumenismul" este adevăratul nostru concept de cultură Primii creștini nu foloseau termenul de „cultură"; au început folosind acest alt termen: „oikoumene", „ecumenism" Cultura este un principiu pe baza căruia se încearcă să se explice tot restul, așa cum se poate, construind cum se poate Principiul prin care îmbrățișăm totul, originea acestei mărinimii este Cristos prezent între noi, Cristos experimentat în noi: credința Astfel înțelegem cum a intrat credința creștină în lumea de atunci, unde domnea pax romana, dar unde fiecare era foarte departe de celălalt și unde legea raporturilor era violența - mai mult sau mai puțin; creștinismul a intervenit aducând „eirene", pacea Pentru că El este pacea noastră, și tocmai spre aceasta aspirăm cel mai mult, ca promisiune și anticipare Promisiunea eternității: pacea acolo unde conviețuim Partea întâi Riscul educativ Notă introductivă 1 0 problemă de metodă Italia, Ia sfârșitul anilor '50: nașterea unei intuiții La sfârșitul anilor '50, într-o situație în aparență optimă pentru transmiterea unui conținut catolic, teoretic și etic - parohii eficiente cu ofertă de cursuri de cateheză „pentru toate anotimpurile"; ore de religie obligatorii în toate școlile, până Ia liceu; tradiție, cel puțin din punct de vedere formal, bine păstrată în criteriile transmise de familie; o oarecare pudoare încă netăgăduită în fața unei critici nediscriminate sau a informației nereligioase; un procent bun de participare la Liturghie de sărbători - un prim contact cu tinerii elevi ai claselor de liceu scotea în relief trei factori care-1 puteau impresiona pe observatorul interesat înainte de toate, o lipsă de motivație ultimă a credinței în legătură cu aceasta este sugestivă o imagine aflată în Predicile sfântului Augustin, care, în pilda lecturii, evocă binefacerile oferite de certitudinea unei credințe motivate: „Cel care într-o carte privește literele, dar nu știe ce vor să zică acestea, la ce anume trimit ele, laudă cu ochii, dar nu înțelege cu spiritul Altcineva, dimpotrivă, laudă opera de artă și îi înțelege sensul, adică acela care nu numai că e în măsură să vadă, așa cum poate primul, dar știe și să citească Și aceasta o poate face doar acela care a învățat In al doilea rând, o scontată lipsă de incidență a credinței asupra comportamentului social în general și școlar în special In sfarsit, un climat în mod hotărât generator de scepticism, care lăsa câmp liber atacului împotriva religiei din partea anumitor profesori O astfel de atitudine, când se verifica, obținea ușor o anume atenție și prețuire și întreținea un dezinteres de fond, ai cărui prim ecou se concretiza practic într-o pierdere a dimensiunii etice a procesului educativ 22 Intr-o astfel de situație, părea să se impună ca inevitabil un aut-aut, adică ori-ori: ori trebuia să se considere Creștinismul ca ceva care de-acum și-a pierdut orice forță de convingere și de determinare a vieții pentru un tânăr elev, ori se putea trage concluzia că faptul creștin nu era prezentat - oferit - în mod corespunzător Acceptarea primei ipoteze ar fi însemnat, evident, să se considere de la sine înțeleasă judecata istorică gramsciană; dar claritatea și elanul unei credințe creștine trăite, tot la fel de evident, nu putea să cedeze sugestiei unui astfel de punct de vedere cultural Comunicarea și dezvoltarea conținutului tradițional era, prin urmare, legată mai ales de o problemă de metodă Două au fost direcțiile intuiției care își propunea să rezolve această stare de fapt Prima era de natură teoretică: conținuturile credinței trebuie să fie îmbrățișate în mod rațional, trebuie adică să fie expuse ținând cont de capacitatea lor de ameliorare, de iluminare și de exaltare a valorilor umane autentice A doua direcție se poate exprima spunând că prezentarea trebuie să fie verificată în acțiune, adică evidența rațională poate fi pusă în lumină până la convingere doar prin experimentarea unei necesități umane, abordată în cadrul unei participări la faptul creștin: o astfel de participare este o implicare în realitatea creștină - privită, în esență, ca fapt social și comunitar Proba riscului Intr-o astfel de metodă intervinef- evident, un risc în ceea ce privește insistența asupra raționalității proiectului de credință: nu se poate pretinde a fi o demonstrație matematică sau, oricum, apodictică Riscul intervine când se zice că o convingere izvorăște din experiență: într-adevăr, nu e vorba să fie evocat un „feeling", să fie suscitată o emoție pietistă, ci e vorba de o angajare ce nu poate înșela; ne aflăm deci expuși nisipurilor mișcătoare ale unei libertăți îmi amintesc o afirmație semnificativă a lui Hans Urs von Balthasar: „ el concepe că, pentru aînțelege, trebuie să realizeze adevărul în manieră vitală In acest mod, e! va deveni «discipol» El se angajează, se încredințează «drumului» "17 17H U vonBaltriasar,Za/>ercezzoKeâe//a/br»za, JacaBook, Milano 1975, p 168 23 Pe de altă parte, fără a înfrunta proba riscului, educatorul și cel educat ar porni amândoi de la o ficțiune: un mister (care se presupune că poate fi reductibil la evidența vizuală) și o libertate (care este imaginată în mod mecanic ca fiind reactivă față de orice stimul dat) Un drum comun între cel care educă si cel care trebuie educat Primul pas Primul mod de a ne pune în mișcare este acela de a fi impresionați, adică de a fi mișcați de Prezența care s-a revelat, de Cuvântul lui Dumnezeu Dumnezeu este ținta noastră definitivă, în sensul plenar al cuvântului, nu doar ca finalitate, ci chiar ca definiție a noastră Se poate citi în Cartea Genezei: „Și a zis Dumnezeu: «Să facem om după chipul și asemănarea Noastră» "18 Dar tocmai acest lucru nu-1 acceptă omul întreaga problemă religioasă se află aici, toată problema demnității vieții se află aici, problema adevărului și a minciunii în viață se află doar aici Adesea tindem să reducem considerația de sine la faptul de a fi urmat sau nu anumite legi - și pe baza acestui lucm ne definim pe noi înșine Potrivit tradiției creștine, tocmai aici se conturează structura păcatului: în identificarea propriei împliniri cu un idol, deci cu o formă, cu ceva ce poate fi dominat, în totalitate comprehensibil, cu ceva ce este construit în așa fel încât să ne poată da siguranță Prin aceasta, moralismul devine idolatrie: el este în realitate o impostură a vieții morale redusă la căutarea de certitudini pentru ceea ce facem sau nu facem A zice că ținta definitivă a omului este Dumnezeu, din contră, înseamnă că definiția omului și a destinului său este mister înseamnă a-ți fixa ca orizont normal al existenței ceea ce este conținut în sugestia măreață a Bibliei: Cel rău să lase calea lui și omul cel nelegiuit vicleniile lui și să se întoarcă spre Domnul, căci El Se va milostivi de dânsul, și către Dumnezeul nostru cel mult iertător Căci gândurile Mele nu sunt ca gândurile voastre și căile Mele ca ale voastre - zice Domnul Cfr Fac 1,26 24 Și cât de departe sunt cerurile de la pământ, așa de departe sunt căile Mele de căile voastre și cugetele Mele de cugetele voastre 19 Dar noi, oamenii, tindem să fugim atât de contemplarea faptului că ținta noastră definitivă este misterul lui Dumnezeu, cât și de evidența păcatului nostru E nevoie de un ajutor pentru a putea aborda această contemplație și această evidență, e nevoie de o susținere pentru a evita, pas cu pas, fuga Recunoaștereamisterului: rădăcinăatensiuniimorale Cuvântul mister indică ceva nemăsurat mai mare decât noi; ceea ce nu înseamnă „diferit", pentru că, fiind noi făcuți după chipul Său, avem înăuntrul nostru oglindirea și ecoul multor aspecte ale acestuia Dar chiar și în aceste lucruri modalitatea, modul ultim, măsura decisivă cu care le înfăptuim, criteriul lor final, nu sunt ale noastre Pentru a adera la acest criteriu, noi suntem mereu chemați să ieșim din noi înșine, să depășim modul prin care tindem să percepem lucrul respectiv Chiar și atunci când încercăm să aderăm la el (potrivit imaginii pe care intenția noastră o dorește cât mai pură, cât mai obedientă posibil), acea aderare se realizează întotdeauna printr-o detașare de sine, pentru că nu putem să ne pretindem drepți prin ceea ce facem Tot de îndurarea Sa are nevoie lucrarea noastră pentru a avea speranță și certitudine de salvare Moralitatea este o tensiune Dacă ar fi „îndeplinire" a unui lucru, nu ar mai fi tensiune Ceea ce trebuie Â facem, să încercăm, bineînțeles, să facem! Dar a zice că moralitatea este tensiune căci indică o poziție care țintește permanent spre un altceva, dispusă mereu să fie corectată, pentru a pătrunde tot mai mult într-o realitate ce ne depășește „pe cât de departe sunt cerurile de la pământ" Nu ne putem mândri cu nimic din ceea ce facem, potrivit expresiei lui Isus din Evanghelie: „Când veți face toate cele poruncite vouă, să spuneți: «Slugi nefolositoare suntem» "20 Unicul lucru de care putem fi mândri este acela de a-L afirma pe El, de a tinde spre El Prin urmare suntem complet săraci, pentru că în fața misterului lui Dumnezeu omul este nimic, iar destinul lui este să i se raporteze, să i se supună clipă de clipă Noi nu avem 19Cfr îs 55,7-9 20Cfr Lcl7, 10 25 posibilitatea să definim ce va voi Dumnezeu de la noi în clipa următoare, într-adevăr, așa cum amintea fragmentul citat din Isaia, căile sale nu sunt căile noastre și gândurile sale nu sunt gândurile noastre în nimic altceva nu stă siguranța noastră decât în mister? Toată religiozitatea omului e pusă în joc de recunoașterea faptului că semnificația totală și unică a vieții este misterul lui Dumnezeu De aceea, sensul vieții noastre ne depășește, este pentru noi enigmatic: religiozitatea omului se joacă în faptul că siguranța noastră, valoarea, „lucrul pentru care merită să trăiești" este misterul în nimic altceva, nici chiar în respectarea unor reguli morale, pentru că valoarea este misterul la care participăm răspunzând la vocația creștină Nici la instrumentele sau structurile care materializează răspunsul nostru nu trebuie să ne oprim pentru a ne pune în ele certitudinea și încrederea: siguranța este exclusiv faptul de a-L urma, deoarece consistența vierii noastre este El Noi tindem să-1 identificăm chiar și pe Cristos cu o formă mentală, imaginară și, la urma urmei, sentimentală, în timp ce Cristos este acest Om care este mister Un mister care nu rămâne departe, care nu este îngrădit în ceruri, ci ni se înfățișează în cotidian, în cel mai mic amănunt: când mâncăm, când bem, când ne odihnim, când avem perioade grele Misterul se implică în raporturile cu oamenii, cu cei din casă, este cel care ne iese în față chiar în momentul în care ne-ar plăcea să facem un lucru, dar trebuie să facem altceva, cel care ne interpelează și ne provoacă în lucrurile care ne sunt mai dragi, în interesele cele mai scumpe Și într-o astfel de provocare ni se amintește, de asemenea: „Căile mele nu sunt căile tale " Și misterul este cel care, cu toate că noi trăim în continuu idolatria certitudinilor noastre, ni se oferă mereu, până la moarte Se zice în Evanghelia lui loan: „ iubindu-i pe ai săi care erau în lume, până la sfârșit i-a iubit "21 A înfrunta în mod conștient riscul de a accepta chemarea și provocarea acelei definiri a noastre, a acelui mister care ne solicită să ne recunoaștem ca fiind făcuți de El, este drumul pe care educatorul și cel educat sunt chemați să-1 parcurgă împreună, și tocmai pe traseul comun, definit de ținta decisivă a destinului, învățăm cum este alcătuită calea Cfr In 13, 1 26 De la metodă la Mișcare „Până la sfârșit i-a iubit", am spus Faptul că El a murit înseamnă că în fața oricărei întâmplări din viața noastră, în fața oricărui comportament al nostru, El este prezent, nu se retrage El este mila și îndurarea, care dețin victoria finală asupra noastră Prin urmare, ocazia propriului adevăr se află în această milă și îndurare fără sfârșit Dacă există o posibilitate prin care omul să se schimbe, aceasta se află doar în prezența în lume a milei și îndurării fără margini Din cauza mentalității noastre, e imposibil să ne dăm seama ce înseamnă cu adevărat a spune: „Salvarea mea este Cristos", tot așa cum este imposibil „în mod natural" să înțelegem că definirea proprie este altceva, Cel mai greu este de conceput faptul că propria schimbare și propria devenire întru adevăr provin din mila și îndurarea altuia Nu este nici probabil, nici evident că într-o societate ca a noastră vom fî ajutați să înțelegem aceste lucruri, pentru că nu sunt raționale în sensul naturalist al cuvântului: sunt rațiunea maximă, participarea conștiinței Creaturii la conștiința lui Dumnezeu Pe scurt, s-ar putea spune că metoda unei Mișcări ca cea care s-a născut din observațiile și intuițiile amintite la început constă în căutarea și contribuția la crearea acelor condiții de viață care facilitează parcurgerea acestei înțelegeri 2 Dimensiunea personală și dimensiunea comunitară Inevitabilitatea istorică a întrupării unei valori Așa cum este adevărat că omul nu-și poate întemeia siguranța pe nici una dintre formele în care se întrupează pentru el misterul, este adevărat și că orice valoare care nu tinde cel puțin să-și dea o formă, cu timpul, tinde în mod inexorabil să dispară De aceea forma are importanța valorii în totalitatea sa, pentru că ea cuprinde întreaga demnitate a aceleia și, pentru un creștin, nu trebuie să se măsoare nici măcar un milimetru de disproporție între formă într-un punct cât de banal al său - ca de exemplu cea mai modestă și în aparență cea mai neînsemnată dintre ocupații - și iubirea pentru Cristos Destinul nostru se joacă de fapt în clipa și în locul în care trăim, aici și acum 27 Dacă nu vrem ca legătura cu destinul nostru să se reducă la o afirmație abstractă sau la o sugestie sentimentală, atunci aceasta trebuie să se raporteze la un loc care să devină cale spre destinul însuși, spre Cristos Această cale este, în sensul cuprinzător al cuvântului, Biserica lui Dumnezeu Dar, să ne întrebăm, din ce este făcută Biserica lui Dumnezeu/ Din oameni chemași Sfântul Toma zicea: „Ecclesia est quaedam congregație", adică „Biserica este o congregație", o adunare, așa cum indică și sensul literal al cuvântului „ecclesia" O adunare: constituie ființa noastră deoarece este misterul lui Cristos și educă ființa noastră să se identifice tot mai mult cu acel mister Prin urmare această cale este făcută din oameni chemați, la tel ca noi Dar oamenii trăiesc într-un anume spațiu, așa cum trăiesc și într-un anume timp, iar spațiul și timpul se numesc loc, ambianță Raportul cu Cristos trece prin niște oameni care, împreună, creează niște raporturi, care au nevoie de încăperi, de scaune, ferestre, cratițe șî ciorbă, de paturi ca să doarmă, care au nevoie, pe scurt, de tot ceea ce este necesar pentru viață, lată modul de a trăi în Biserica lui Dumnezeu, care nu se reduce la a merge la Sfânta Liturgbie atunci când credem că este potrivit (și nu se reduce, deci, la ceva abstract)! Un loc de constituit Trebuie să avem în vedere însă că acel Ioc - alcătuit din persoane și din lucruri - trebuie constituit: înainte de a trăi într-o casă trebuie să o construiești, înainte de a gusta niște bucate trebuie să le gătești Ceea ce constituie zidurile acelui loc, care tace posibilă trăirea misterului și a Bisericii lui Dumnezeu, se numește fraternitate, afecțiune reciprocă Dar cum poți să trăiești o fraternitate cu oameni pe care, în cele din urmă, nu ți i-ai ales? O chestiune personală Aceasta este o chestiune absolut personală Dacă cineva își trăiește propria natură ca imagine a misterului care l-a făcut, ca participare la acel mister, dacă cineva înțelege că acel mister este milă și îndurare, atunci va încerca să trăiască mila și îndurarea și frăția ca natură a sa însăși, oricâtă osteneală ar implica Fără această dimensiune personală nu poate exista apartenență la un loc unde suntem chemați 28 A se afirma pe sine recunoscând valoarea celuilalt Mila, al cărei obiect suntem în așa măsură încât ne constituie, trebuie să devină subiect: vorbesc despre mila și afecțiunea pe care misterul lui Dumnezeu o are pentru fiecare Suntem în așa măsură obiect al acestei afecțiuni, încât suntem tăcuți, creați, salvați, păstrați pentru viață Constituiți fiind de această afecțiune, ca trebuie să devină subiectul nostru: nu se poate acționa decât în cadrul acestei îndurări, altfel ne trădăm natura proprie cea mai profundă Acționând întru îndurare recunoaștem valoarea celuilalt: chiar dacă ar fi un singur punct luminos între milioane de puncte întunecate, se pune în valoare punctul luminos Nu atât ca punct luminos, ci ca indiciu al misterului ce se află în celălalt Aceasta este iubirea: faptul că propria împlinire, propria realizare este făcută să coincidă cu afirmarea celuilalt O lucrare personală pe cam o desfășurăm „in așteptarea" lui Dumnezeu Tocmai lucrarea care face să maturizeze în noi această dimensiune personală construiește zidurile ambianței care adăpostesc pentru noi misterul, prin care misterul ni se oferă Dar este o lucrare personală care se poate desfășura doar într-o poziție pe care aș defini-o ca „așteptare" de Dumnezeu In Biblie se povestește un episod extraordinar ce exemplifică acest mod de a se concepe „așteptarea" lui Dumnezeu, a Altcuiva Este povestirea din Exod despre mana pe care Domnul o trimite poporului său în deșert și pe care poporul, din porunca Sa, nu trebuia să o pună de o parte ca provizie, pentru că acea hranăAatât de providențială, în acel caz, nu ar mai fi fost bună de mâncat Dacă recunoaștem într-adevăr că misterul autor a toace a devenit unul dintre noi și a rămas în istorie într-un mod atât de paradoxal pentru mentalitatea noastră, trebuie să fim de asemenea mereu gata să recunoaștem că formele sale nu sunt ale noastre Și vom descoperi că formele noastre se salvează doar în ale Sale, altfel se corup ca mana în deșert când nu era folosită în ascultare, ci era păstrată după un criteriu propriu Așa cum izraelitul care păstra mana pentru a doua zi nu locuia cu adevărat acel loc ce era poporul său, pentru că uita că Israel era definit de faptul de a recunoaște propria viață ca „așteptare" a misterului care este adevărul în lume, tot astfel noi fără o educație personală care să ne asimileze tot mai mult misterului îndurător care ne-a făcut 29 și ne-a salvat, și fără o dimensiune personală care să-și bazeze propria încredere doar pe acest mister, nu vom crea și nu vom aparține nici unei realități pe care am vrea s-o mărturisim O chestiune comunitară Dar este vorba și de o chestiune comunitară, cum este evident din cele subliniate până acum Pentru un creștin, valoarea persoanei sale constă în trupul lui Cristos care crește, în misterul lui Cristos prezent în Biserica Sa De aceea, cineva își construiește valoarea dacă construiește Biserica Sa Trebuie „să-i găzduim" pe ceilalți în noi înșine: găzduirea, ospitalitatea înseamnă să facem astfel încât celălalt să fie parte a propriei noastre existențe Și, dacă ne gândim bine, ospitalitatea este sacrificiul cel mai mare după acela de a-ți da viața De aceea, anevoie învățăm să oferim cu adevărat ospitalitate și nu știm să o facem nici măcar cu noi înșine A-i face pe ceilalți părtași ai propriei noastre vieți este adevărata imitare a lui Cristos, care ne-a găzduit în viața lui în așa măsură, încât ne-a făcut mădulare ale Trupului Său Misterul Trupului lui Cristos este misterul găzduirii vieții noastre într-a Sa Originea unui fragment de umanitate diferit In cadrul acestei posibilități de a-i găzdui în noi pe ceilalți pe care Cristos ni-i dă {pentru că Cristos este cel care ne unește: „Congregavit nos in unum Christi amor", adică „Ne-a adunat făcându-ne una iubirea lui Cristos", zice un antifon gregorian) se poate întâmpla chiar să devină vizibilă o „porțiune" de umanitate diferită, unde îu sfârsit omul începe să respire totul Acest început de pământ diferit este parte a trupului lui Cristos și întreaga pasiune a vieții — orice lucru s-ar înfăptui, de la a bate un cui în perete până la cele mai mari responsabilități - totul este pentru ca această porțiune de pământ să se dilate Condițiile unei poziții constructive Desigur, nu trebuie să ținem sub tăcere condiția dublei dimensiuni care trebuie dobândită pe parcursul unui drum educativ personal și comunitar Nu trebuie să ținem sub tăcere osteneala și sacrificiul de sine pe care tensiunea pozitivă către o astfel de realizare le cere de la individ Pe de altă parte, sacrificiul de sine pentru Cristos este conținutul celui mai expresiv gest pe care îl putem îndeplini ca și creștini: Titurghia 30 Euharistia este un gest al lui Cristos, dar este de asemenea un gest „al meu" care se identifică cu gestul lui Cristos, care se întoarce pentru a se identifica la rândul său cu gestul „meu", „Al meu": ofertoriul este un gest „al meu", consacrarea este un gest „al meu", cuminecarea consumă și împlinește acest gest „al meu" Sacrificiul de sine coincide cu oferta de sine implicată în recunoașterea faptului că Cristos este totul pentru mine, în acceptarea acestui fapt și în încercarea de a mă comporta potrivit acestei conștiințe, o conștiință diferită, creată și educată de acea porțiune de lume nouă despre care se vorbea mai înainte „CM smerenie să mergi înaintea Domnului Dumnezeului tău" Dacă cineva nu simte compania sa vocațională ca pe o părticică de umanitate nouă pe care începe să o descopere, ea devenind, deci, un semn al misterului prin care Cristos este substanța a toate, dacă nu simte astfel orice lucru cu care se întâlnește în fiecare zi, cum ar putea oare trăi „în așteptarea" misterului, cum ar putea să-i aducă glorie și mărturie? Cum ar putea deveni acel artizan suprem care este cel ce face să vibreze în lume chipul lui Cristos și transformă tot ceea ce atinge, prin modul în care atinge, semn al Prezenței Sale misterioase? Să ne amintim cuvintele profetului Micheia, consemnate în Biblie: Ti s-a arătat, omule, ceea ce este bun și ceea ce Dumnezeu cerc de la tine: dreptate, iubire și milostivire și cu smerenie să mergi înaintea Dornicului Dumnezeului tău " Iată transformarea, arta supremă care este sfințenia! Sfințenia constă în a îmbrățișa oamenii și lucrurile, transformând aceasta în drum și în strigăt, un strigăt care proclamă că esența a toate este Cristos, că acea îmbrățișare este a Sa si nu a noastră 3 Timpi și contexte de aplicare a unei metode Ieri și astăzi: educația pentru riscul folosirii libertății In realitatea socială și culturală a Italiei - și poate și a altor țări din Europa - de la sfârșitului anilor '50 și al anilor '60, capacitatea 21 Cfr Mih 6, 8 31 existențială a riscului de realizare a propriei libertăți era pentru tineri pe de o parte favorizată și pe de alta obstrucționată Mi se pare că în acel context era favorizata, sub aspectul voinței critice, o solicitare a folosirii rațiunii Dar îi lipsea în mare măsură o densitate comunitară care să susțină o astfel de nevoie critică și care să se constituie ca mediu de verificare: asociaționismul nu propunea de fapt o companie conștientă de faptul că este extrem de utilă în fenomenul cunoașterii, ci doar ca bazin de acumulare și ca îndiguire pentru păstrarea unui anumit obiect de interes In contextul epocii actuale mi se pare ca lucrurile stau tocmai invers Chiar dacă există în lumea juvenilă o mai mare simplitate în disponibilitatea rațiunii, lipsește totuși, sau nu se știe menține, gustul pentru căutarea rarională și curiozitatea intelectuală In timp ce, pe de altă parte, se intensifică valoarea companiei ca factor determinant al cunoașterii, fără însă să se fi ajuns încă la o conștiință definită a prezenței factorului comunitar ca clement inerent actului de cunoaștere al subiectului UT; apelcontinuu In culegerea de texte care este editată aici cu titlul Riscul educativ se insistă deja asupra importanței funcției educative, definită ca „funcție de coerență" Acestei expresii i se alătură altele care evocă, legată de această funcție, „un continuu apel" și un „permanent criteriu de judecată" ca „apărător stabil al legăturii între atitudinile schimbătoare ale tânărului si sensul ultim " Este evident încă și astăzi că doar un apel continuu poate spera să creeze o fomiă educativă stabilă și deci fecundă Mi se pare însă că trebuie să mai observăm în plus că pentru a obține acest rezultat nu este vorba înainte de toate de coerența etico-practică a educatorului, ci de coerența logică sau, mai bine spus, de coerența ideală a educatorului însuși, prin care mai ales apelul de principiu demonstrează capacitatea de a deveni referință pentru cursul vieții Dacă maestrul face apel la principiul teoretic neglijând să-1 transforme în parametru pentru judecățile specifice cerute de viață, chiar o eventuală coerență morală a lui nu va fi citită de către tineri ca o dovadă a posibilității de aplicare a principiului și deci ca verificare a validității lui reale Conștiința tânărului este frapată de logica expresă, fixând termenii ideali în țesătura rațiunii sale 32 Educabilitatea: o continuitate a tinereții în cadrul unei recente dezbateri, mi-a fost adresată întrebarea: „Cum putem continua să fim tineri?" Răspunsul are legătură cu ceea ce în Riscul educativ - tratând despre timpul matur în care educatorul și cel educat trăiesc aceeași experiență a lumii lucrând „împreună umăr la umăr, pentru un destin care îi reunește pe toți" - am numit „o viață care, trecând, avansează în tinerețe, în educabilitate, în «stupoare» și emoție în fața lucrurilor" Trebuind să indic formula acelei continuități a tinereții, îmi vin în minte aceleași elemente Tinerețea este caracterizată de sentimentul unui scop, chiar și neprecizat, dar cel puțin simțit ca viitor fericit a ceea ce trăim Tocmai acesta este cel ce împiedică rigidizarea care elimină ductilitatea, flexibilitatea, o anume prospețime în folosirea propriilor forme Mai precis: simțul misterului rămas, care definește fără a defini orizontul gi perspectiva trăirii, care generează o disponibilitate - ca să spunem așa despre propriile membre - de a se adapta la spații noi, și stupoarea mereu inerentă simțului misterului fac să țâșnească un izvor nesecat de afectivitate în măsură să pună în mișcare toate energiile, potrivit unei emoții bine cunoscută în adolescență și în prima tinerețe Doar că o astfel de emotivitate câștigă o dată cu trecerea vieții o densitate și o luciditate de neînchipuit înainte, care dezvăluie personalității demnitatea de afinitate cu divinul (misterul) care o definește în esența sa, evident, cu condiția ca „memoria" acestui ultim sens al misterului să devină exercițiu - sau asceză -, perspectivă adecvată în care va fi situat un scop demn, al vieții O metodă care pentru unii începe să fie istorie Ceea ce am scris, în urmă cu aproximativ douăzeci de ani, cu privire la liniile fundamentale ale unei metode educative, cu referire la tinerii de la paisprezece la douăzeci de ani, pe care îi aveam ca interlocutori direcți, ar putea să fie repetat acelorași persoane, dintre care pe multe le am încă interlocutori, și care acum se află în deplinătatea maturității lor Această împrejurare mă face să observ că între liniile metodologice expuse mi-ar fi greu să discern ce anume se referă în mod specific la adolescență și la tinerețe și ce trebuie reținut ca bază constantă a unei lucrări ce ne însoțește toată viața Aș fi tentat să zic că între cele două nu este nici o diferență Decât poate în răbdarea care este necesară 33 pentru cel mai necopt și mai fiagil răspuns tineresc și pentru umila demnitate a răspunsului adult Fără îndoială, în tinerețe prevalează o carismă, la vârsta adultă este deja decisivă o istorie și o tradiție O urare și o propunere In încheierea unei conferințe, cu puțin timp în urmă, m-am adresat publicului prezent - în mare parte tânăr - zicând: „Vă urez să nu fiți niciodată liniștiți!" încheind această introducere, aș dori să repet această urare cititorilor, subliniindu-i pe scurt înțelesul Slăbirea provocării pe care idealul - prin natura și funcția sa — o operează asupra momentului prezent al individului ar coincide, de fapt, cu o moarte a spiritului Această provocare este însăși esența acelei neliniști care îl împinge pe om să pătrundă în necunoscut, așa încât se poate spune că acest necunoscut este aspectul cel mai fascinant al Marii Prezente, Provocatorul necunoscut rămâne ca atare, chiar si atunci când omul, privilegiat, îndrăznește să i se adreseze Acestuia cu „tu" Aceste pagini pe care le abordăm s-au născut în cadrul experienței unei mișcări ecleziastice Aș vrea să evidențiez în ce sens și prin care aspecte ele pot li considerate ca o propunere de metodă chiar și pentru cel care nu numai că nu face parte din această Mișcare, dar și pentru cel care aderă la alte expresii ale vieții creștine sau pentru acela care, creștin fiind, nu are nici un tip de experiență comunitară - sau chiar și pentru cineva care nu are o viziune creștină a vieții Cred că factorii educativi indicați de termenii: rațiune, tradiție, verificare, prezență plină de autoritate sau prezență provocatoare constituie indicii revelatoare, care luminează calea oricărui om cât de cât „moral", adică a aceluia care recunoaște, pentru propria viață, un destin ultim ca referință pozitivă pentru întreaga existență, în lăfa căruia orice pas - dacă se observă cu atenție - este disproporționat, dar care, pe de altă parte, într-un mod oarecare, „salvează" existența plină de frumusețe si de mizerii Capitolul I Dinamica si factorii evenimentului educativ 5 1 Observații preliminare Două observații preliminare vor revela imediat ideile dezvoltate în continuare și, prin urmare, ne vor conduce la o mai bună înțelegere a textului Prima premisă „Eine Einfuhrung in die Wirklichkeit", o introducere în realitate21, iată ce este educația Cuvântul „realitate" este în raport cu cuvântul „educație", asa cum se află tinta fată de drum Ținta conține în sine întreaga semnificație a mersului uman: ea este prezentă nu numai în momentul în care acțiunea se împlinește și se încheie, ci în fiecare pas al drumului Astfel, realitatea determină în întregime mișcarea educativă, pas cu pas, și o împlinește ’ ’ atractiv; dacă însă cineva nu-si dă seama că această atracție este în funcție de o construcție totală, dacă nu-și dă seama că este pentru o datorie, atunci pierde și atracția, sau aceasta eșuează în instinctivitate, iar apoi se pierde în mod inevitabil Nu există nimic adevărat care să înceapă din obligație; dacă începe astfel, este deja falimentar de la plecare Dacă simțul datoriei nu înflăcărează inima, dacă nu scoate la iveală fascinația pe care necesitatea sa o instaurează în natura noastră, nu poate fi decât artificial, nu poate decât să facă modul nostru de a acționa istovitor pentru noi și violent față de alții; nu poate decât să producă schematism și formalism, apoi ariditate generală, iar la urmă acea caracteristică lipsă de angajare care a marcat cea mai mare parte a dascălilor până cu nu mulți ani înainte și pe care și acum o mai simțim prezentă In concluzie cei doi factori ai răspunsului meu sunt aceștia: a) Dacă există o însuflețire, în sensul de prospețime de credință, atunci rezultatul există: dacă este o inițiativă îngrijită până în detaliile organizatorice, ca o „Școală de Creștinism", sau este o adunare spontană, cum erau cele numite „raggio" de acum treizeci de ani, oricum rezultatul există; pentru că dacă „Școala de Creștinism" a avut un rezultat, se datorează faptului că modalitatea de a o institui a permis o respirație, o libertate și un gust b) In al doilea rând, trebuie să ne adaptăm pe cât posibil realității tinerilor; întâlnirile noastre „raggio" din urmă cu treizeci de ani erau în totalitate condiționate de situațiile pe care le trăiau tinerii, de atenția pentru ei, nu de propria schemă, previziune sau idee preconcepută Acum treizeci de ani, o „Școală de Creștinism" nu ar fi atras Atrage însă, într-un moment ca acesta, incomparabil mai sărac și lipsit de consistență umană și ideală; într-o situație în care domină un gol absolut, nimicul, s-a pierdut chiar și evidența tradiției, iar o „Școală de Creștinism" apare ca un lucru nou: în aceasta constă adaptarea la situația tinerilor Trebuie să adăugăm că a ne adapta unei situații implică și faptul că, dacă o inițiativă care a mers bine doi ani, nu înseamnă că neapărat va merge bine și 174 în al treilea an: aceasta este ceea ce am numit lupta împotriva unui lucru prestabilit, ceea ce nu înseamnă că ne abandonăm vârtejului schimbărilor Cum să ne ajutăm să intrăm mai mult în modul de a privi cu care ne privește Cristos și cu care privește omul și societatea? A intra în modul de a privi al lui Cristos înseamnă a avea conștiința prezenței sale, o prezență care, prin natura sa, tinde să transforme modul nostru de a trăi Cum să intrăm în acest mod de a privi? Urmând Mișcarea Chiar și atunci când vi se pare că mergeți bine, dacă nu urmați Mișcarea, veți deveni repede arizi Pentru a înțelege cum trebuie trăită Mișcarea, trebuie să recuperăm 6 analogie: aceea a conventului în sensul etimologic al termenului Conventul este locul în care totul (pereții, arhitectura, tablourile etc ) amintește de faptul lui Cristos, totul amintește de semnificația celor trăite, a lumii, a vieții si, deci, a destinului Mișcarea este un convent unde totul ne cheamă la ceea ce este viata, la viata vieții; Cristos este absolut necesar vieții omului, nu numai pentru fragilitatea lui, ci tocmai pentru natura lui, care este o natură ce implică o dimensiune a comuniunii, după modelul Treimii Domnul a vrut ca locul în care să fie urmat să aibă caracteristicile conventului și, de fapt, Ecclesia înseamnă convent Să presupunem că un cuvânt care vi se spune durează în memorie o oră: se va întâmpla că timp de cincizeci și opt de minute acel cuvânt va avea pentru voi o semnificație determinată de antecedentele voastre și de ceea ce averi în capul vostru: doar pentru două minute acel cuvânt vă va surprinde în condiția adecvată convertirii Tot astfel se întâmplă că ceea ce vi se spune nu coincide cu ceea ce înțelegeți; spune cu totul altceva decât înțelegeți §i, odată înțeles, totul rămâne încă de descoperit Tucrurile cele mai fascinante și cele mai adevărate, cu cât le auzim repetate mai mult, cu atât ne lasă mai mult cu gura căscată Este interesant de observat cum reacționați în fața cuvintelor repetate: cel care le repetă la rândul său ori e un prost care trăiește din mecanisme repetitive, ori e unul care își dă seama că, pe măsură ce crește, aceleași lucruri le înțelege tot mai adânc în adevărul lor, și că ceea ce eu repetam în urmă cu douăzeci sau cu zece ani, acum are o savoare nouă In concluzie, trebuie să fiți foarte atenti să urmați Mișcarea, fără să ’ , , > > ’ vă iluzionați că deja știți lucrurile pe care credeți că le știți și că deja înțelegeți lucrurile pe care credeți că le înțelegeți 175 Din acest punct de vedere, trebuie să mai spun că sunt mult mai importante lucrurile împărtășite tuturor decât cele ce vi se spun fiecăruia separat Dimensiunea cea mai interesantă a vieții este conștiința personală și vie a prezenței lui Cristos, de aceea Mișcarea este locui memoriei; memoria de fapt nu constă în a fi învățat bine ceva, ci în conștiința de sine: faptul lui Cristos devine memorie când devine conținut al nostru; de aceea, memoria este factorul determinant al convertirii Care sunt factorii care fac să fie dorită în mod stabil propunerea globală într-o situație care apare fragmentară, lipsită de structuri fixe? Dacă există o structură fixă, pericolul este ca propunerea globală să fie exprimată în mod schematic, formal, abstract; dar dacă lipsește structura fixă, se riscă propunerea unui torent de fragmente fără sens Așadar, când se alege metoda de a le oferi tinerilor în mod gratuit inițiative potrivit nevoilor și situațiilor lor, globalitatea propunerii depinde în întregime de adevărul celui care lansează chestiunea Folosiți-vă deci toată istețimea în determinarea inițiativelor, dar aveți grijă ca forma să fie aceea a propunerii globale fără a tergiversa sub acest aspect Cu câțiva ani în urmă, un grup de tineri m-a invitat la un prânz, iar după acesta a început dansul; eu îi observam și îi vedeam cât de bucuroși erau și că era cu adevărat frumos cum dansau, așa încât la un moment dat le-am cerut să se oprească și le-am spus: — Știți care este diferența între mine și voi? Mai întâi că eu aș vrea să dansez mult mai des decât voi, dacă aș fi în stare, pentru că văd că este fmmos ceea ce faceri, dar văd de asemenea că în bucurie, în modul în care sărbătoriți, vă lipsește acea nuanță de melancolie care împlinește și perfecționează omul, pentru că este simptomul dorinței unei împliniri de sine care trebuie încă să se realizeze Ceea ce faceri voi, de fapt, este frumos, dar este marcat în mod evident de pecetea fragilității, și melancolia despre care spuneam este sentimentul generat de percepția acestui semn Cei mai inteligenți își vor aminti întotdeauna de această observație a mea Noi nu trebuie sâ facem un lucru decât pentru a oferi „acea" propunere, iar dacă gestul este încărcat de „acea" propunere va purta mereu în sine semnul unui lucru ce lipsește și deci al unei așteptări; dacă, 176 apoi, propunerea este introdusă în mod artificial, vom obține efectul opus Dar ca să nu fie artificială există o singură condiție: trebuie să țâșnească dintr-o plenitudine pe care o avem în noi Ce înseamnă a educa întru sensul religios? Observația mea nu este de tip moralist, în sens cantitativ Vorbind cu părinții în parohii, acum douăzeci de ani, ziceam că fiii sunt educați de coerența celor mari, nu în sensul că adulrii fac ceea ce zic: când copiii cresc înțeleg că părinții sunt persoane umane ca și celelalte, și de aceea nu se scandalizează de incoerența etică Dar de incoerența ideală da, aceea este insuportabilă Tânărul devine sceptic dacă nu se află în fața unei coerențe ideale Poți sâ nu spui Laudele, Vesperele și Compieta, dar dacă atunci când te rogi o faci într-un anume fel, ei te văd Faptul fundamental constă în aceea că există o prezență în care este trăit sensul religios Nu cred că este posibil să se evite acest aspect care este genialitatea pedagogică cea mai mare a naturii, ceea ce noi numim semn, cum s-ar zice percepția unei prezențe, darea unui exemplu Echivocul intervine când acest concept este înțeles în mod moralist Cuvântul cel mai potrivit este cuvântul prezentă Acesta implică și un anume raport între părinți și fii, pentru că nu ești o prezență pentru faptul că ești tată și mamă, pentru că dormi acolo, și nici măcar nu este necesar ca părinții să fie acolo de dimineața până seara Prezența este un raport; atunci fiii pot chiar să se împrăștie, dar ceea ce prezența învață nu poate fi evitat A sosit o epocă în care cu fiii nu se poate trișa în trăirea sensului religios Sensul religios ori este autentic ori aduce daune Pentru a trăi raportul cu Dumnezeu, cu Cristos, nu este necesar să fim perfecți; este necesar să găsim în greșeală energia de a ne corecta Eu vă invit să nu pierdeți din vedere acest aspect: faptul că problema educației întru sensul religios în familie este direct proporțională cu o prezență trăită a sensului religios la părinți Problema este sensul religios trăit Cineva poate avea un soț, respectiv o soție care nu vrea să știe de aceasta, care gândește lucrurile în mod diferit, dar tocmai sensul religios este cel care te face să—4 privești pe celălalt potrivit unei perspective care altfel ar fi imposibilă 177 Omul este raport cu infinitul Prezența sensului religios trăit înseamnă un tată sau o mamă, prezența unui adult care trăiește sensul religios drept conținut al propriei autoconștiințe Care dimensiuni sunt necesare pentru a educa întru sensul religios? Dimensiunile cele mai elementare, cele care trebuie să impresioneze cel mai mult sunt: umilința, simțul propriului nimic, ușurința în recunoașterea greșelii, pozitivitatea absolută a toate, chiar și a durerii, a răului, și deci compasiunea, iertarea, răbdarea, sensul luării de la capăt „Răbdare, trebuie să o luăm de la capăt", zicea mama mea Mai întâi trebuie spus: „Este greșit"; apoi: „Trebuie să o luăm de la capăt" Aspectul esențial al sensului religios este că în centru nu sunt eu, ci este Altcineva: este ca un copil care își privește mama Sensul religios este un om care privește la Altcineva; însă chiar și remușcarea greșelii, acuza, mânia pentru greșeală ne situează în centru pe noi și acest lucru este contrar sensului religios Când sfântul Francisc de Sales zicea: „Ce e de mirare dacă slăbiciunea este slabă?", exprima sensul religios Pentru cine trăiește astfel devine foarte clar ce este rău și ce este bine De asemenea, recunoașterea propriei greșeli din partea unui adult în fața tinerilor este de o importanță extremă în fața unui arbore pe deplin dezvoltat, sămânța începe să înțeleagă ce este ea; în fața unei prezențe adulte, un tânăr începe să înțeleagă ce este el în propriile familii se simte adesea dorința de a avea o bază de comunicare; este ca o nostalgie pentru o comunicare reală Este foarte importantă din punct de vedere cultural această observație Are o profunzime care este aceea despre care în Sensul religios se vorbește imediat, în primul capitol, când se afirmă că sentimentele umane se înțeleg dintr-o reflecție asupra propriei experiențe Prin experiență se înțelege un impact cu realitatea judecat de un criteriu - care este așa zisa inimă sau experiență elementară - și că acest lucra nu stabilește o anarhie -în sine ar putea stabili o anarhie, pentru că principiul 178 este imanent și atunci fiecare face după capul lui pentru că principiul imanent fiecăruia este comun; iată conceptul de lege naturală Fără conceptul de lege naturală nu poate exista comunicare în familie, nu poate exista comunicare fără o oarecare identitate de lumină asupra destinului; fundamentul acestei identități de lumină asupra destinului este legea naturală, și aceasta permite dialogul De aceea fără certitudini și fără ca această certitudine să atingă fundamentul ultim, nu poate fi dialog în familie Creștinismul este împlinirea a toate acestea: dă lumină, aprofundează și completează experiența umană Aceasta este adevărata noastră deschidere: Cristos desăvârșește ceea ce îi este dat omului Rațiunea fără credință nu se poate desăvârși, îi lipsește avântul pentru ultima ipoteză, pentru ipoteza cea mai cuprinzătoare Este posibil să ne refugiem în tentația că, în fond, familia poate fi de ajuns, că adevărata educație o dăm noi, părinții? Tradiția nu este un sentiment care plutește prin aer, nu este un gând care fluctuează de la suflet la suflet; tradiția este o companie vie Nu degeaba Cristos a așezat într-o comunitate, într-o companie vie identitatea tradiției sale: se numește Biserică Dar chiar și din oricare alt punct de vedere și la oricare alt nivel o tradiție nu este decât comunicarea fecundă a unei companii vii a unei - s-ar putea spune - unități de popor De aceea este drept că, așa cum a observat Soljenițin, crima cea mai mare comisă în Rusia a fost distrugerea identității poporului, aducându-1 în imposibilitatea de a-și aminti, î-a fost nimicită memoria și, astfel, a fost nimicită identitatea unui popor: nu mai este o companie cea care corectează Expresiile literare ale literaturii ruse contemporane, ale aceleia aplaudate de Evtușenko, sunt realmente tragica mărturie a unei singurătăți absolute a individului, desigur, în mod analog Occidentului, acolo unde dimensiunea religioasă a trecutului a fost uitată, a fost sufocată - există diferite metode pentru a atinge același scop De aceea, tradiția trăiește și se comunică printr-o companie vie Prima companie vie sunt părinții; de aceea, școala este un alt instrument, imediat, de companie la lucrarea părinților Dar aceasta, pe măsură ce copilul crește, nu este suficientă Trebuie ca această companie să fie tot mai liberă, adică 179 aleasă de bunăvoie Mamelor care veneau la mine să se plângă spunând: „Fiica mea stătea înainte toc timpul acasă, spăla vasele, acum însă fuge mereu la Gioventii Studentcsca - așa se chema atunci - sau pleacă, ducân-du-se la Bassa milaneză pentru a se îngriji de săraci în timp ce eu îi spun: «Stai acasă»", eu le spuneam: „Mai întâi de toate, doamnă, nu trebuie niciodată să puneți în opoziție o valoare cu o altă valoare, pentru că vor fi înjosite amândouă și în conștiința tânărului se va naște scepticismul Trebuie spus: «Faci foarte bine că mergi în Bassa, dar fă ce faci în Bassa și la tine acasă» " Astfel este confirmat principiul, adică valoarea Și continuam: „Doamnă, închipuiți-vă că fetița dumneavoastră este mică, de cinci ani, și închipuiți-vă că o puteți ține cu un metru de ham (eram un profet, pentru că pe atunci nu se obișnuia să se susțină copiii cu hamul); dacă dumneavoastră pretindeți ca la cincisprezece ani să o mai țineți încă cu un metru de ham pe copila dumneavoastră, cazurile pot fi două: sau fiica dumneavoastră este o «mortăciune» și acceptă, sau fiica este vie și rupe hamul De aceea lăsați șapte meni, astfel o aveți," îmi voi aminti întotdeauna de mama uneia din figurile cele mai impresionante ale istoriei noastre, pe care toți îi cunosc cel puțin ca renume în mișcarea noastră și cei care îl cunosc personal, cu siguranță știu că nu exagerez lăudându-1: Pigi Bemareggi, unul din primii noștri băieți, care a supraviețuit aproape douăzeci de ani în periferiile din Belo Horizonte, unde se află și acum în mijlocul celor ce trăiesc în barăci, fără a face nici o contestație de pauperitate într-o zi, mama lui Pigi a venit la mine - nu o cunoșteam -, a luat loc în biroul meu, a început să plângă și mi-a zis; ,yedeți, plâng de bucurie, deoarece până acum v-am urât, pentru că mi l-ați furat pe Pigi al meu, dar, la un moment dat, eu m-am gândit: «Până acum Pigi m-a urmat pe mine; nu a venit oare momentul ca eu să-1 urmez pe Pigi?» Atunci eu am început să-1 urmez pe fiul meu și astfel sunt de-a voastră " Dar lucrul cel mai fmmos pe care mi l-a spus a fost: „Acum îl am de o sută de ori mai mult decât înainte " De bună seamă, ea nu-și amintea că aplică fraza din Evanghelie: „Cel ce mă urmează, însutit va primi încă de pe pământ și va moșteni viața veșnică "11' Aceleași cuvinte! Simt un tată de familie Intr-o zi rn-am pomenit cu fiica mea de șaptesprezece ani că-mi spune: „Duminică nu mai merg la Liturghie "Eu m-am Cfr Mc 19,29 180 tulburat de-a dreptul, m-am consultat cu câțiva prieteni și unul mi-a spus: „Păi, libertatea " Alții mi-au spus: „Păi, încearcă, săvezi -"Eu așteptam să treacă zilele și să sosească acea duminică (în care, de fapt, s-a dus la Liturghie și de atunci continuă să meargă) Trebuie să spun că am rămas și eu perplex și un răspuns pe care mi l-am dat a fost acesta: să văd dacă într-adevăr exemplul meu a servit în acești ani săfacă să se maturizeze ceva - și aceasta m-a tulburat și mai mult Oricum, eu aș vrea o lămurire: până unde autoritatea unui tată poate impune, dacă este necesar, anumite reguli? Eu nu pot răspunde la întrebarea „Până unde?", pentru că; a impune, niciodată! Dar adevărata întrebare este: „De ce unui copil de cinci ani i se poate impune?" Pentru că este un mod de a propune Raportul între un părinte și un copil de cinci ani este foarte diferit de cel al unui părinte cu un fiu de șaptesprezece ani In orice caz, cu un fiu de șaptesprezece ani un tată trebuie mai ales să simtă durerea, cum ați trăit-o dumneavoastră, ca o întrebare adresată sieși, pentru că este un mod prin care Domnul v-a chemat pe dumneavoastră la o credință mai adevărată, mai profundă și mai gata de sacrificiu, la o rugăciune mai puternică Pentru că educația este un risc Și eventual puteați să așteptați alți zece ani sau patruzeci până să o fi văzut revenind, dar în cei patruzeci de ani v-ați fî rugat mai mult Există un lucru deosebit, pe care numai antropologia creștină îl subliniază, și acesta este unitatea profundă a neamului omenesc Acest dat este confirmat de descoperirile șt de studiile vieții preistorice! Oricum ar fi, doar antropologia creștină poate exprima această unitate, precum și durerea pentru aceasta, în mod fascinant Există o așa unitate între oameni, o companie atât de unitară încât ceea ce i se întâmplă celuilalt este un cuvânt pe care Dumnezeu mi-1 spune mie, până într-atât încât greșeala altuia poate fi permisă de Dumnezeu, pentru ca să fie pentru mine o chemare la convertire De aceea, nimeni nu trebuie să judece niciodată, ci mai degrabă să se întrebe: „O, Doamne, prin ceea ce sunt eu în fața ta pot eu să-1 ajut pe acest frate al meu, sau pe fiul meu care mă îndurerează?" Prin ceea ce eu sunt Acest lucru stabilește capacitatea de respect al acelui lucru misterios care este libertatea, care în orice caz este capacitate de afirmare, de a se confrunta cu Ființa, deci cu sensui destinului 181 A educa înseamnă „introducere în realitate "și, în mod evident, într-o viziune globală a vieții Dar în interiorul familiei este necesară o anumită unitate între părinți, o unitatefoarte profundă: se întâmplă însă, uneori - și mi se pare că aceasta este situația cea mai comună - ca unul din cei doi părinți să se îndepărteze la un moment dat sau să facă alegeri ideologice ori intelectuale, sau chiar politice sau de viață, profund diferite de cele care erau la început, atunci când se născuse familia % în mod natural, fiii se confruntă cu această diviziune a părinților și, uneori, alegchiarpropunerea părintelui care s-a schimbat, care s-a îndepărtat de ideal, pentru că este mai ușor, nu este neapărat o propunere a ceva rău, dar este o propunere lumească și o mentalitate mai ușoară Atunci se întâmplă că și fiii se îndepărtează de celălalt părinte De multe ori acestea suntsitua[ii cu adevărat dureroase, pentru că unui dintre cei doi soți -acela care încearcă să rămână fidel idealului - este ridiculizat de familie în sfârșit, este nevoie de un eroism ce nu poate fi ținut mereu la același nivel în orice Ziși la orice oră, iar dacă uneori un părinte mai și greșește, este cenzurat, judecat Eu găsesc că aceasta este o situație de contradicție foarte dureroasă Cum vaputea un credincios să continue să trăiască astfel, unde poate găsi ajutor, iar dacă cineva își dă seama că un prieten sau o prietenă trăiește o asemenea situație, cum poate interveni în mod concret pentru a-l ajuta? Unele frământări ne fac să ne cutremurăm, dar sunt lucruri cu care ne întâlnim zilnic înainte de toate, dumneavoastră ați folosit cuvântul „durere" iar acesta este cuvântul cel mai mare, după cuvântul „viață", pentru că este condiția vierii într-o astfel de situație - chiar dacă se poate obiecta cu existența atâtor greșeli și incoerențe care au un ecou mai răsunător în condiția descrisă de dumneavoastră - Domnul face ca viața aceluia, chipul său - cum se spune în grecește -, persoana sa să fie mai demne, îi conferă o demnitate în fidelitatea sa Prin toate incoerențele proprii existenței umane, persoana sa va dobândi o demnitate, iar problema este doar o chestiune de timp Pentru că demnitatea pe care o dobândește un chip prin intermediul durerii este un lucru ce nu poate fi evitat: trebuie s-o urăști, altfel te izbește De aceea, viața sa va dobândi mai multă demnitate și, prin aceasta, vor dobândi și fiii săi și, înaintea lor, soțul său Compania, tovărășia bărbatului și a femeii, este atât de similară singurătății persoanei umane, încât este nevoie de o companie mai mare: compania aceasta este Biserica lui Dumnezeu Dar acest lucru trebuie să se concretizeze sau - cum le spun mereu tinerilor - trebuie strânse гаи- 182 durile Aceasta este o companie care ne alege; poate înainte eram străini, dar suntem strânși împreună pentru acest tainic și explicit scop, și astfel suntem legați în mod mai profund decât cu prietenii de suflet Pe de altă parte nu există, după mine, nici o altă rădăcină mai facilă pentru scepticismul fiilor, decât diviziunea; nu legată de certuri, ci diviziunea ideologică între tată și mamă privind sensul vieții Certurile dintre părinți sunt un lucru pe care toți l-am simțit cât este de amar, totuși nu certurile sunt cele care dezrădăcinează respectul pentru idealul comunicat; este, mai degrabă, incoerența ideală dintre părinți Pentru o ceartă sau o greșeală, un adolescent de doisprezece ani se indispune, unul de cincisprezece se înfurie, dar înțelege că părinții sunt persoane ca el, de aceea este foarte ușor să-i spui: „Sunt persoane ca tine, iar tu te miri câ greșesc? Nu, și atunci?" însă incoerența ideală - aceasta într-adevăr distruge Un tată care și-a obișnuit fiii să meargă la Liturghie duminica, dar în judecățile sale privind munca de făcut, viitorul, iubita, ziarele, discursurile Papei, Biserica, nu introduce niciodată criteriul de apreciere ce provine din aparenta sa fidelitate formală, pietistă față de Biserică, va crește un fiu neconvins Un părinte, iertați-mă dacă sunt paradoxal, care nu merge la Liturghie duminica, dar care are coerență în judecata ideală, creează în schimb o mentalitate Pe scurt, omul este un spirit întrupat, un cuvânt întrupat - la început era Cuvântul, la început era Judecata; acest lucru dușmanii, fiii întunericului l-au știut mult mai bine și mai mult decât fiii luminii, și au făcut orice, după război, pentru a pune mâna pe "instrumentele formatoare de judecăți: ziarele#nass-media, arta, școala în timp ce toți fiii luminii erau preocupați să pună cărămidă peste cărămidă încheind, se poate spune că, în mod obiectiv, din tot dialogul nostru reiese că durerea din punct de vedere social, dar și cea a unui părinte, mai gravă, legată fiind de iubire, este aceea de a face totul pentru ca fiii noștri să aibă o educație bazată pe o propunere de viață, care este aceea pentru care i-ați adus pe lume Pentru că un tată și o mamă sunt două persoane care se dăruiesc pe ei înșiși, nu trupul lor, ci pe ei înșiși, fiilor De aceea Biserica lui Dumnezeu este, din punct de vedere obiectiv și social, lucrul cel mai necesar CUPRINS Introducere 5 Partea întâi Riscul educativ 21 Notă introductivă 22 Capitolul I Dinamica si factorii evenimentului educativ 35 Capitolul II Criză și dialog 61 Capitolul ПІ Structura experienței 69 Partea a doua Viterbo 1977 73 Capitolul I Urmarea 74 Capitolul II Prezența 85 Capitolul ПІ Educația 97 Parteaatreia Insistența 109 Capitolul I Creștinismul deschis- Eficacitatea unei educații către universalitate 110 Capitolul П A educa înseamnă a propune un răspuns la o întrebare pe care o trăiești tu 121 Capitolul III Adultul pus la încercare: problema educativă astăzi 134 Capitolul IV Educația: cultură comunicată 146 Capitolul V Familia: primul subiect educativ 152 Capitolul VI Educația către libertate 159 Dialoguri 166 184 Luigi Giussani s-a născut în 1922, la Desio, un sat în împrejurimile orașului Milano A condus Mișcarea Comunione e Liberazione, prezidând Consiliul general al acesteia A fost președintele Diaconiei Centrale a Fraternității Comunione e Liberazione, asociație recunoscută de Consiliul Pontifical pentru Laici în 1982, și consultant al Congregației pentru Clerici și al Consiliului Pontifical pentru Laici Din 1993 până în 2005, a coordonat prestigioasa colecție „Cărțile spiritului creștin" pentru una dintre cele mai importante edituri italiene, Rizzoli RCS Din 1997, a coordonat de asemenea colecția discografică „Spirto gentil", realizată în colaborare cu Deutsche Grammophon, care se bucură de un important succes, atestat de numărul vânzărilor și al numeroaselor recenzii în revistele de specialitate, în 1995 i-a fost conferit, în Italia, Premiul național pentru cultura catolică La data de 22 februarie 2005, monseniorul Luigi Giussani a trecut la cele veșnice, lăsând în urma sa o moștenire de înțelepciune și dragoste creștinească Luigi Giussani este autorul a numeroase scrieri care au fost traduse în diferite limbi: engleză, franceză, spaniolă, germană, rusă, poloneză, portugheză, slovacă, maghiară, greacă, albaneză și română Pe baza acestora s-au format deja sute de mii de tineri și de adulți De același autor, în limba română s-au mai publicat: Sensul religios (2000) și La originea pretenției creștine (2002) ISBN:973-653-742-0 789736 537424